ས་པ་གཞལ་ཡས་ཁང་གི་གསལ་བྱེད་སློབ་དཔོན་རིན་པོ་ཆེའི་བཀར་བསྒྲུབས་པ་ནི། རྗེས་
འབྲང་ཁ་ཅིག །རང་གིས་བཞག་པའི་དཀྱིལ་འཁོར་གྱི་ཚད་ཀྱི་རྣམ་པར་གཞག་པ་དང་གཞུང་འདི་ཉིད་
འགལ་བར་མཐོང་སྟེ། ཧྭ་ཤང་གི་དགོངས་འགྲེལ་ལྟར་འདིར་ཡང་སྨྲ་བར་བྱེད་དོ། །དེ་ཡང་ཤིན་ཏུ་མི་
འཐད་དེ། ཆོས་རྗེ་བླ་མ་དམ་པས་རྗེ་བཙུན་ཡབ་སྲས་གསུམ་བཀའ་འབུམ་བསྒྲིགས་པའི་སྲོལ་ཐོག་མར་
ཕྱེ་བ་དེའི་ནང་དུ་མ་ཆུག་ཀྱང༌། ཐེག་ཆེན་ཆོས་རྗེས་ཕྱག་དཔེ་ལ་འདི་ཉིད་ཀྱི་མཇུག་ཏུ། འདི་ལ་ཕྱི་མོ་
དུ་མ་སྣང་ན་ཡང༌། བཀའ་འབུམ་སྔ་མ་རྣམས་སུ་མ་ཆུག་ཀྱང༌། ཕྱིས་སྒོ་རུམ་དཔེ་ཁང་ནས་ཀྱང་བླ་དཔེ་
རྙིང་པ་བྱུང་བ་མཐོང་ནས་ཡིད་ཆེས་པར་བྱས་ནས་བཀའ་འབུམ་ཕྱི་མ་རྣམས་སུ་བཞུགས་སུ་གསོལ་བ་
ཡིན་ནོ། །ཞེས་གསུངས་པས་ཚད་མ་ཡིན་པར་ངེས་པའི་ཕྱིར་དང༌། ཁྱེད་རང་ལྟར་ན་ཡང༌བསྟན་བཅོས་
འདི་རྗེ་བཙུན་ཆེན་པོ་དང་ས་པཎ་གྱི་སློབ་མ་ཞང་བྱ་རུ་བས་བྱས་པ་ཡིན་ནོ་ཞེས་སྨྲ་བར་གྲག་ཅིང༌། གོང་
174

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་བཞི་པ།
མའི་ཡི་གེར་མི་གསལ་བ་རྗེས་འབྲང་གི་ཡི་གེ་རྣམས་སུ་བཤད་པ་ལ་ཚད་མར་བྱེད་དོ་ཞེས་ཀྱང་ཟེར་བ་
གྲག་པས། དཀྱིལ་འཁོར་གྱི་ཚད་འཆད་པ་ན་ཡི་གེ་འདི་ཚད་མར་བྱེད་དགོས་པའི་ཕྱིར་དང༌། ཚད་མར་
མི་བྱེད་ན་གཞན་གསུམ་བརྩེགས་སུ་བྱེད་པའི་ས་སྐྱ་པ་ཡབ་སྲས་རྗེས་འབྲང་སུས་ཀྱང་ཁུངས་ཅུང་ཟད་
ཙམ་ཡང་མེད་པའི་ཕྱིར་དང༌། ཞང་བྱ་རུ་བས་ཁྲིད་ཀྱི་སྔོན་འགྲོ་མི་བྱེད་པ་ལ་ཚད་མར་བྱེད་ལ། སྐབས་
འདི་ལ་ཚད་མར་བྱར་མི་རུང་བའི་དོན་མཐུན་གྱི་རྒྱུ་མཚན་ཅི་ཡང་མེད་པའི་ཕྱིར་རོ། །ཡང་ཁ་ཅིག་ཡི་གེ་
གཞན་ཡང་
འདིར་བརྩིག་པ་ཐམས་ཅད་རྒྱ་དཔངས་མཉམ་པར་བཤད་པས་ཕ་གུ་སོགས་བརྩེགས།
ཡོད་པའི་ཕྱིར། སྤྱིར་རྒྱ་དཔངས་མཉམ་པ་དེ་ལ་མེད་པས་ཚད་མ་ཡིན་ནོ་ཞེས་སྨྲ་བ་གྲག་གོ། །དེ་ཡང་
མ་ཡིན་ཏེ། ཕ་གུ་སོགས་བརྩེགས་ཏེ་དག་ཕྱི་རོལ་དུ་སྣང་བ་ཡིན་གྱི། ནང་དུ་དཔངས་ལ་མི་འཕར་བ་
གནད་ཁོང་དུ་མ་ཆུད་པའི་སྨྲ་བ་ཡིན་པའི་ཕྱིར་རོ། །གཞལ་ཡས་ཁང་གི་གསལ་བྱེད་བཀར་བསྒྲུབ་པ་
བཤད་ཟིན་ཏོ།། །།
གསུམ་པ་དེ་ཁོ་ན་ཉིད་ཀྱི་མན་ངག་དང༌། དང་པོ་རབ་འབྲིང་གསུམ་གྱི་དཀྲི་བའི་གཞུང་ཤིང་རྗེ་
བཙུན་གྱི་བཀར་བསྒྲུབ་པ་ལ་གཉིས། དབང་པོ་དེ་ཁོ་ན་ཉིད་གསུམ་གྱི་མན་ངག་བཀར་བསྒྲུབ་པ་ནི།
རྗེས་འབྲང་ཁ་ཅིག །བཟླས་པའི་སྐབས་སུ་འཕགས་པ་རིན་པོ་ཆེས་བཞག་པའི་ཕར་འཁོར་ལ་སོགས་
པའི་བཟླས་པའི་མན་ངག་བཀག་པ་ལས། ཡི་གེ་འདི་ཉིད་དུ་ཕར་འཁོར་ཤིན་ཏུ་གསལ་བར་བཤད་
པས་རང་གི་སྨྲ་བ་འདི་ཉིད་མ་བརྟན་དོགས་ནས་ཡི་གེ་འདི་ལ་བསྐུར་པ་བཏབ་པ་ཡིན་ནོ། །དེ་ཡང་ཤིན་
ཏུ་ མི་ འཐད་དེ། རྗེ་ བཙུན་གྱིས། སྨིན་བྱེད་ལྟུང་བའི་རྣམ་གཞག་སྒྲུབ་ཐབས་བཞི། །ཞེས་སོགས་ཀྱི་
གཞུང་འདི་རྣམས་ཡིག་ཆའི་གྲངས་སྟོན་པའི་གསུང་ཡིན་པའི་ཕྱིར། རྡོ་རྗེ་དྲིལ་བུ་བགྲང་ཕྲེང་དགང་
བླུགས་དང་། ཞེས་པ་འདིས་ཀྱང་ལག་ལེན་གྱི་ཡི་གེ་དག་སྟོན་དགོས་པའི་ཕྱིར་དང༌། ལག་ཏུ་བླང་བའི་
ཆོས་གཞན་རྣམས་ལ་ཡི་གེ་ཡོད་ལ། འདི་ལ་མེད་པ་ལ་རྒྱུ་མཚན་ཅི་ཡང་མེད་པའི་ཕྱིར་དང༌། རྒྱུད་
འགྲེལ་ན་ཡོད་པས་དེར་ཁ་འཕངས་པ་ཡིན་ན་ཡི་གེ་གཞན་རྣམས་ལའང་མཚུངས་པའི་ཕྱིར་དང༌། དེ་
དག་བཤད་པ་ཙམ་དང་ལག་ལེན་དུ་སྒྲིག་པའི་ཁྱད་པར་ཡོད་ན་འདི་ལ་ཡང་མཚུངས་པའི་ཕྱིར་དང༌།
175

ངོར་རྫོང་རྣམ་གཉིས་ཀྱབཞེད་ཚུལ་མི་འདྲ་བའི་གྲུབ་མཐའི་རྣམ་གཞག་མདོ་ཙམ་བཤད་པ་ལུགས་གཉིས་གསལ་བའི་ཉིན་བྱེད།
ཡི་གེའི་གྲངས་སྟོན་པ་མ་ཡིན་པར།
ལས་དང་པོ་པ་སོགས་ལ་དགོས་པ་སྒྲིགས་ནས་སྟོན་པ་ཙམ་ཡིན་
ན༑ བྲིས་སྐུ་དང་གླེགས་བམ་ལ་སོགས་པ་ཤིན་ཏུ་མང་བ་འཆད་དགོས་པས་ཉུང་བའི་ཕྱིར་དང༌། ཡེ་
ཤེས་དང་དམ་ཚིག་གི་རྡོ་རྗེ་དྲིལ་བུ་གོ་ནོར་བས་རྣམ་གཞག་མ་ཡིན་ན། གནད་ཀྱི་གསལ་བྱེད་དུ།
།ཡང་
ན་ཡེ་ཤེས་ནི་རྣམ་པ་ལྔ་སྟེ། རྡོ་རྗེ་འདི་ན་རྩེ་མོ་ལྔ་པའི་རྣམ་པར་དག་པའང་ཤེས་པར་འགྱུར་རོ། །ཞེས་
བླ་མ་རྣམས་གསུངས་སོ། །ཞེས་དཔྱད་པའི་འགྲེལ་པ་དེ་ཡང་རྣམ་དག་མ་ཡིན་པར་འགྱུར་བའི་ཕྱིར་དང༌།
གནད་ཀྱི་གསལ་བྱེད་དུ། ལྷའི་རྣམ་དག་སྦྱར་བ་དང་མི་མཐུན་པས་མ་ཡིན་ན། དབང་ཆུ་ཆེན་མོར། དེ་
ལ་དེ་བཞིན་གཤེགས༌པ༌ལྔ་དང༌། ཡུམ་ལྔ་དང༌། བྱང་ཆུབ་སེམས་དཔའ་དང༌། ལྷ་མོ་ལ་སོགས་པ་རྡོ་
རྗེའི་དེ་ཁོ་ན་ཉིད་ལྟར་ཡོངས་སུ་རྫོགས་པར་མོས་པ་བསྐྱེད་ལ།
ཞེས་གསུངས་པས་དབང་ཆུ་དེ་ཡང་
རྣམ་དག་མ་ཡིན་པར་འགྱུར་བའི་ཕྱིར་རོ། །དེའི་ཕྱིར་རྔོག་པའི་རྗེས་འབྲང་དག་གི་ཡི་གེའོ་ཞེས་འཆད་
པ་ནི། གཞན་རང་གི་ཚིག་ལ་ཡིད་ཆེས་བསྐྱེད་པར་བྱེད་པའི་ཟོལ་ཙམ་མོ། །
གཉིས་པ་དབང་པོ་རབ་འབྲིང་གསུམ་གྱི་དཀྲི་བའི་གཞུང་ཤིང་བཀར་བསྒྲུབ་པ་ནི། རྗེས་འབྲང་
ཁ་ཅིག་གི་དང་པོར་ལམ་འབྲས་ཀྱི་སྔོན་འགྲོའི་ཚིག་བཀག་པས། ཕྱིས་སུ་ཡི་གེ་འདི་ཉིད་དང་འགལ་
བར་མཐོང་སྟེ། རང་གི་གྲུབ་པའི་མཐའ་ལ་མི་གནོད་པར་བྱ་བའི་ཕྱིར། རྗེ་བཙུན་གྱི་གསུང་མ་ཡིན་
ཞེས་དགག་པ་བརྗོད་པར་བྱེད་མོད། དེ་ཡང་ཤིན་ཏུ་མི་འཐད་དེ། རྗེ་བཙུན་གྱི་དཀར་ཆག་གི་ཡི་གེ་
ལས། འོ་ན་གླེགས་བམ་དང་དཀར་ཆག་འདི་ཅིའི་ཕྱིར་བྲི་ཞེ་ན། གཞན་དོན་འབའ་ཞིག་གི་ཕྱིར་ཏེ།
འགའ་ཞིག་ཅི་ཟིན་ཟིན་གྱི་ངན་རྟོག་བྲིས་ཏེ་ཁྱེར་ནས་འོང་པ་ཡང་མཐོང༌། འགའ་ཞིག་རྗེ་བླ་མས་མ་
མཛད་པར་མཛད་དོ་ཟེར་བ་ཡང་མཐོང༌། གླེགས་བམ་འདི་ཉིད་ཀྱི་ནང་དུ་རང་གི་ངན་རྟོག་བཅུག་པའང་
མཐོང་ནས་བརྩེ་བའི་ཕྱིར་དཀར་ཆག་ཏུ་བཏབ་པ་འདི་ལས། གླེགས་བམ་འདིར་རང་གི་ངན་རྟོག་གིས་
བསླད་པ་གང་ཡང་གཞུག་པར་མི་བྱའོ། །གལ་ཏེ་རང་དྲན་པ་གསོ་བའི་ཟིན་བྲིས་བྱེད་ན་ཡང་ལོགས་
སུ་ཞོག་ཅིག་ཅེས་གསུངས་པས། ཡི་གེ་ལྷག་ཡོད་མེད་རྣམས་ལེགས་པར་ཕྱེ་ནས་རྣམ་པར་གཞག་པ་
རྣམས་ཕྱོགས་གཅིག་ཏུ་བསྒྲིགས། མཁས་གྲུབ་ཀྱི་སློབ་མ་རྒྱ་མཚོ་དང་འདྲ་བ་ཤིན་ཏུ་མང་བ་རྣམས་ལ་
176

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་བཞི་པ།
བཤད་ཅིང་ཚིམས་པར་མཛད། དེ་ནས་དེང་སང་གི་བར་དུ་གང་ཟག་དམ་པ་གཞལ་གྱི་མི་ལང་བ་དང༌།
ཡི་གེ་རིགས་གཞལ་གྱི་མི་ལང་བར་རིམ་པར་བརྒྱུད་དེ་ཐོས་བསམ་བསྒོམ་པའི་བརྒྱུད་པ་བར་མ་ཆད་
པ་ཆེན་པོ་འདིར། ཉིན་མོར་བྱེད་པའི་དཀྱིལ་འཁོར་ཤར་བ་ལྟར་འོང་པ་འདི་ལ་སུ་ཞིག་གིས་སྙོན་འདིངས་
པར་ནུས་བློ་དང་ལྡན་པ་དག་གིས་མཐོང་ན་རང་གི་གནས་ལུགས་གོ་བར་བྱེད་པ་ཡིན་པའི་ཕྱིར་དང༌།
ས་པཎ་གྱི་ཁྲིད་ཀྱི་དཀར་ཆག་ཏུ་ཚད་མར་བཞག་ཅིང༌། བླ་མ་དམ་པས་ཀྱང་གཞུང་ཤིང་བཞིའི་ཁྲིད་
ཡིག་ཏུ་ཚད་མར་བཞག་པའི་ཕྱིར་དང༌། དེ་དག་ཀྱང་ཡི་གེ་ཙམ་མ་ཡིན་པར་ཉམས་ཁྲིད་དུ་ལག་ལེན་
བར་མ་ཆད་པར་ཡོད་པའི་ཕྱིར་དང༌། དེ་ཙམ་གྱིས་ཀྱང་ཚད་མར་མི་འགྱུར་ན། གོ་བ་ཉིད་ཀྱིས་ཆོག་
པའི་ཕྱིར་རོ། །དེར་མ་ཟད་རྗེས་འབྲང་དེ་དག་གིས་འདི་འདྲ་བ་ཡང་བྱས་པར་སྣང༌། རྗེ་བཙུན་གྱི་དཀར་
ཆག་ལས་གཞུང་ཤིང་བཞིའི་ཁྲིད་ཀྱི་ཡི་གེ་ཡོད་པར་བཤད་ཅིང༌། སྔར་གྱི་ཡི་གེ་རྙིང་པ་དེ་བཀག་པས།
དེའི་ཧོར་སྟོང་བསབ་པའི་དོན་དུ་རང་བློས་སྦྱར་བའི་དབང་པོ་རབ་འབྲིང་གསུམ་གྱི་དཀྲི་བའི་གཞུང་ཤིང་
གི་ཡི་གེ་བྱས་ཏེ། འདི་སྐད་དུ། ཐབས་ཀྱི་ཕྱོགས་དང༌། ཤེས་རབ་ཀྱི་ཕྱོགས་དང༌། ཟུང་འཇུག་གི་རྣལ་
འབྱོར་པ་གསུམ་མོ། །དང་པོ་ལ་རིགས་གསུམ། ཐ་མ་ཚོགས་ཙམ་བསོག་པ། འབྲིང་ལས་ཚོགས་
བསྒྲུབ་པ། རབ་བསྐྱེད་རིམ་བསྒོམ་པའོ། །ཤེས་རབ་ཀྱི་ཕྱོགས་ལ་གསུམ། ཐ་མ་ལྟ་བ་ཙམ་ལ་བློ་
གནས་པ། འབྲིང་བསྐྱེད་རིམ་ལ་སེམས་འཛིན་པར་འདོད་པ། རབ་རླུང་གི་རྣལ་འབྱོར་བསྒོམ་པའོ། །
གསུམ་པ་གང་ཟག་གི་རྣལ་འབྱོར་པ་ལ་གསུམ། དང་པོ་བཟླས་བརྗོད་དང་སྦྱིན་སྲེག་གིས་རྒྱུན་
སྦྱངས། འབྲིང་དེ་ཁོ་ན་ཉིད་ལ་བློ་བཞག་པ། རབ་མན་ངག་གི་གནད་བཅུ་གཅིག་གི་ལམ་ཁྲིད་ཞེས་
བཀོད་ནས་རྣལ་འབྱོར་པ་གྲགས་པ་རྒྱལ་མཚན་གྱིས་སྦྱར་བའོ་ཞེས་བྲིས་ཏེ། སྒོ་རུམ་དཔེ་ཁང་ནས་
བརྙེད་དོ་ཞེས་ཟེར་རོ། །དེ་ནི་ཆེས་ཤིན་ཏུ་མི་འཐད་དེ། དེ་འདྲ་བའི་ཡི་གེ་ཁྱེད་རང་ཡན་ཆད་ཀྱི་མཁས་
རྨོངས་ཀྱི་གང་ཟག་སུ་ལ་ཡང་མ་གྲགས་པའི་ཕྱིར་དང༌། གྲགས་ན་ལམ་འབྲས་ཇི་ལྟར་དར་བ་ལྟར་ཡི་
གེ་དེ་ཡང་དར་ཏེ་རྙིང་པ་མང་དུ་མཐོང་དགོས་པ་ལས་རེ་རེ་ཙམ་ཡང་མ་མཐོང་བའི་ཕྱིར་དང༌། དོན་ལ་
སྐྱོན་ཆེར་གནས་ཏེ། ཐབས་ཤེས་རབ་ཀྱི་ཕྱོགས་སུ་ལྷུང་བའི་རྣལ་འབྱོར་པས། བླང་བྱ་དེ་དག་ཉམས་
177

ངོར་རྫོང་རྣམ་གཉིས་ཀྱབཞེད་ཚུལ་མི་འདྲ་བའི་གྲུབ་མཐའི་རྣམ་གཞག་མདོ་ཙམ་བཤད་པ་ལུགས་གཉིས་གསལ་བའི་ཉིན་བྱེད།
སུ་བླངས་པ་ལས། རིམ་གྱིས་ཟུང་འཇུག་ལ་བློ་ཁ་ཕྱོགས་པའི་རྒྱུར་འགྱུར་བ་གཅིག་དགོས་པ་ལས།
དོན་དེ་ལ་ཕན་པའི་ལམ་ཅི་ཡང་མི་སྣང་བའི་ཕྱིར་དང༌། ཡང་ན་རང་གང་ལ་མོས་པའི་ལམ་དེ་བསྒོམ་
པ་སྟོན་དགོས་པ་ལས་དེ་ཡང་མི་སྣང་བའི་ཕྱིར་དང༌། གལ་ཏེ་སྒོ་རུམ་དཔེ་ཁང་ནས་བརྙེད་པ་བདེན་
སྲིད་ནའང༌། དེ་ལ་ཚིག་དོན་གང་གི་བརྒྱུད་པ་ཡང་མེད་པས་དེང་སང་ལུང་སོགས་འཆད་པ་ཧ་ཅང་བཞད་
གད་ཆེན་པོ་ཡིན་པའི་ཕྱིར་རོ། །འདི་དག་གི་དགག་བསྒྲུབ་ཞིབ་པར་ཁོ་བོས་ལོགས་སུ་བྲིས་ཡོད་པས་
དེར་བལྟ་བར་བྱའོ། །དེ་ཁོ་ན་ཉིད་གསུམ་གྱི་མན་ངག་དང་། དབང་པོ་རབ་འབྲིང་གསུམ་གྱིས་དཀྲི་
བའི་གཞུང་ཤིང་བཀར་བསྒྲུབ་པ་བཤད་ཟིན་ཏོ།། །།
བཞི་པ་ཁྲིད་ཀྱི་དཀར་ཆག་ས་པཎ་གྱི་བཀར་བསྒྲུབ་པ་ནི། རྗེས་འབྲང་ཁ་ཅིག །སྔོན་འགྲོའི་ཁྲིད་
བཀག་པ་དང༌། ཕོ་བྲང་དྲུག་ཏུ་འདོད་པ་ནི་གཉུག་མ་དྲན་གསལ་གྱི་ལུགས་བསྲེས་པ་ཡིན་ནོ། །ཞེས་
ཕོ་བྲང་དྲུག་པ་འདོད་པ་བཀག་པ་དང༌། དབང་པོ་རབ་འབྲིང་གསུམ་གྱིས་དཀྲི་བའི་གཞུང་ཤིང་གི་ཡི་
གེ་རྙིང་པ་དག་བཀག་པས། ཡི་གེ་འདིར་དེ་དག་གསལ་བར་བཤད་པའི་ཕྱིར་དང༌། རང་གི་གྲུབ་པའི་
མཐའ་ལ་གནོད་པར་དོགས་པའི་བསམ་པས་དགག་པ་བརྗོད་པར་བྱེད་མོད། དེ་ཡང་ཆེས་ཤིན་ཏུ་མི་
འཐད་དེ། ཡི་གེ་འདི་ཉིད་ཀྱི་གསལ་བྱེད་ཟངས་ཚ་བསོད་ནམས་རྒྱལ་མཚན་གྱི་ཟིན་བྲིས་ཡོད་པའི་ཕྱིར་
དང༌། བླ་མ་དམ་པས་ཀྱང་གཞུང་ཤིང་བཞིའི་ཡི་གེར་ཐུན་གྲངས་སོགས་ཡི་གེ་འདི་ཚད་མར་བྱས་ནས་
བཤད་པའི་ཕྱིར་དང༌། ཁྱད་པར་དུ་བརྒྱུད་པའི་རྣམ་ཐར་ངོ་མཚར་སྣང་བར། ཐུན་མོང་མ་ཡིན་པ་ལ་ཁྲིད་
ཀྱི་དཀར་ཆག་ཞེས་མཚན་ནས་སྨོས་ནས་ཚད་མར་བཞག་པའི་ཕྱིར་དང༌། ཚོགས་བསྒོམ་རིན་པོ་ཆེའི་
སློབ་མ་ཉན་ཆེན་པ་དང༌། གཉག་སྙིང་པོ་རྒྱལ་མཚན་གྱིས་མཛད་པའི་གཞུང་ཇི་ལྟ་བ་བཞིན་དཀྲི་བའི་
ཁྲིད་ཡིག་ཏུ། ཐོག་མར་ཁྲིད་ཀྱི་སྔོན་འགྲོ་དང་ཐུན་གྱི་སྔོན་འགྲོ་རྣམས་བསྟན་ནས། དེ་མ་ཐག་ཏུ་སྣང་
བ་གསུམ་གྱི་ཁྲིད་བསྟན་པས། ཚོགས་བསྒོམ་པ་དཔོན་སློབ་རྣམས་ཀྱང་ཡི་གེ་འདི་ཚད་མར་བྱས་ནས་
གསུངས་པ་གྲུབ་པའི་ཕྱིར་དང༌། ཆོས་རྗེ་གཟུངས་པས་བླ་མ་ཀླུ་པ་ལ་གནང་བའི་དྲིས་ལན་དུ། ཡི་གེ་
འདི་ཚད་མར་བྱས་ཏེ་ལན་མཛད་པས་གང་ཟག་དམ་པ་དེ་ཙམ་ཞིག་གིས་ཚད་མར་མཛད་པས་ཚད་མར་
178

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་བཞི་པ།
མི་འགྲུབ༌ན༌ཧ༌ཅང༌ཐལ་བའི༌ཕྱིར༌དང༌། ཕོ་བྲང་དྲུག་པ་ནི་རྗེ་བཙུན་གྱི་གདན་སོགས་ཀྱི་ཡི་གེར། ཕོ་
བྲང་ལྔའམ་དྲུག་གི་དབུས་མ་དེ་སངས་རྒྱས་དང་རིག་མའི་གདན། ཞེས་གསུངས་པ་མ་མཐོང་བར་ཟད་
པའི་ཕྱིར་དང༌། དེའི་ཕྱིར་གཉུག་མ་དྲན་གསལ་གྱི་ལུགས་འདྲེས་པར་སྨྲ་བ་ནི་རྗེ་བཙུན་ལ་དགག་པ་
བྱེད་པར་སྣང་བའི་ཕྱིར་དང༌། རྗེ་བཙུན་བཀག་ནས་ས་སྐྱ་པའི་རྗེས་འབྲང་དུ་རློམ་པ་ནི་གད་མོའི་གནས་
ཡིན་པའི་ཕྱིར་དང༌། རྗེ་བཙུན་གྱི་གསུང་དེའི་གསལ་བྱེད་དུ་ཡི་གེ་འདི་མེད་ན་ཕོ་བྲང་དྲུག་པའི་གནས་
ཚུལ་དང༌། བསྒོམ་ཚུལ་གང་ཡང་ཤེས་པ་མ་ཡིན་ཏེ། ཡི་གེ་གཞན་དུ་གསལ་བར་མ་བསྟན་པས་ཁྱེད་
ཅག་གིས་མི་ཤེས་པའི་ཕྱིར་དང༌། དེའི་ཕྱིར་ཡི་གེ་འདིར་བསྟན་པའི་ཟབ་པའི་གནས་དུ་མ་དག་ལས་
རིང་དུ་གྱུར་པ་ཡིན་པའི་ཕྱིར་རོ། །དེ་ལྟར་ན་ཁྱེད་ཀྱི་སྨྲ་བ་འདི་དག་ལ་ནི། དཔལ་ལྡན་ས་སྐྱ་པཎྜི་ཏས།
འདི་ནི་སངས་རྒྱས་བསྟན་པ་ལ། །བདུད་ཚིག་ཡིན་པས་རྣ་བ་དགག །ཞེས་གསུངས་པ་དེ་དྲན་པར་བྱ་
བ་འོས་པའོ། །ཁྲིད་ཀྱི་དཀར་ཆག་བཀར་བསྒྲུབ་པར་བསྟན་ཟིན་ཏོ། །བསྒྲུབ་པ་རྣམ་པ་བཞི་ལས་བཀའ་
བསྒྲུབ་བསྟན་པའི་ལེའུ་སྟེ་དང་པོའོ། །ཞེས་པ་དེ་རྣམས་ཀྱི་ས་སྐྱ་པའི་བསྟན་འཛིན་རྫོང་ལུགས་པ་རྣམས་
ཀྱི་གཙུག་རྒྱན་དམ་པ་མཚུངས་མེད་མུས་སྲད་པ་རྡོ་རྗེ་རྒྱལ་མཚན་གྱིས་མཛད་པའི་བསྒྲུབ་པ་རྣམ་བཞིའི་
ནང་ཚན་བཀའ་བསྒྲུབ་གསུང་རབ་ལས་འབྱུང་ཚུལ་བཤད་ཟིན་ནས།། །།
གཉིས་པ་དེ་ཉིད་ཀྱི་རྩོད་སྤོང་གློ་བོ་མཁན་ཆེན་ཐམས་ཅད་མཁྱེན་པ་བསོད་ནམས་ལྷུན་གྲུབ་ཀྱིས་
མཛད་པའི་བསྟན་བཅོས་ལས་འབྱུང་ཚུལ་བཤད་པ་ནི། ཆོས་ཀྱི་རྗེ་མཁན་ཆེན་ཐམས་ཅད་མཁྱེན་པ་
བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་མཚན་དཔལ་བཟང་པོས་མཛད་པའི་བཀའ་
བསྒྲུབ་ཀྱི་རྩོད་སྤོང་གི་ཡི་གེ་ཚིག་དོན་མུན་སེལ་ཞེས་བྱ་བ་ལས་འདི་ལྟར་འབྱུང་སྟེ། ཨོྃ་འགྲུབ་པར་གྱུར་
ཅིག །ཀུན་བཟང་གསུང་གི་འོད་ཟེར་གྱིས། །ཆ་ཤས་ཤིན་ཏུ་ཕྲ་མོ་ཡང༌། །ཕྲག་དོག་མིག་གི་མི་བཟོད་
པའི། །འཁྲུལ་པའི་འཆལ་གཏམ་འདི་སྐད་ལོ། །རྗེས་འབྲང་ཁ་ཅིག །རང༌གིས་བཞག་པའི་ཀྱེ་རྡོ་རྗེའི་
ཞབས་ཀྱི་བཞུགས་ལུགས་དང་